ПРОТОКОЛ № 12
от заседание на комисия „Дисциплинарна дейност и взаимодействие с ИВСС“ към прокурорската колегия на Висшия съдебен съвет,
проведено на 20 септември 2016 г.

Днес, 20 септември 2016 г., вторник от 11.00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към прокурорската колегия на ВСС в състав: 

	      ПРЕДСЕДАТЕЛ: НЕЗАБРАВКА СТОЕВА
					  	     ЧЛЕНОВЕ:  ЯСЕН ТОДОРОВ
     ВАСИЛ ПЕТРОВ
     РУМЕН ГЕОРГИЕВ

	Заседанието протече при следния дневен ред:
1.	Предложение от Сотир Цацаров – главен прокурор на Република България, за образуване на дисциплинарно производство и налагане на дисциплинарно наказание на Георги Крумов Качорев – прокурор в Районна прокуратура – Благоевград, командирован да изпълнява функции на прокурор в Окръжна прокуратура - Благоевград. /отложена т.1 за разглеждане от заседание на комисията, проведено на 13.09.2016г./

2.	Заповед № 103/26.07.2016 г. на Десислава Стоименова - административен ръководител – районен прокурор на Районна прокуратура - Ихтиман, с която е наложено дисциплинарно наказание „порицание“ на Аделина Любомирова Банкова – прокурор в Районна прокуратура – Ихтиман.

3.	Заповед № ЛС-152/29.08.2016г. на Пламен Николов  - административен ръководител – окръжен прокурор на Окръжна прокуратура – Добрич за спиране на дисциплинарно производство, съдържаща предложение за налагане на дисциплинарно наказание на Димитър Николов Димитров – прокурор в Окръжна прокуратура – Добрич.

4.	Писмо от Министерство на правосъдието относно статистика, във връзка с прилагането на Препоръката за общи принципи на механизмите за колективни искане за преустановяване на нарушения и колективни искове за обезщетение в държавите членки, свързани с нарушения на правата, предоставени съгласно правото на Европейския съюз (2013/396/ЕС).
5.	Проект на Анализ по изпълнение на решение, относно спазване на принципа на случайното разпределение на преписки в прокуратурите в Република България за периода 01.01.2014 г. – 31.12.2015 г.  

По дневния ред:
1.ОТНОСНО: Предложение от Сотир Цацаров – главен прокурор на Република България, за образуване на дисциплинарно производство и налагане на дисциплинарно наказание на Георги Крумов Качорев – прокурор в Районна прокуратура – Благоевград, командирован да изпълнява функции на прокурор в Окръжна прокуратура - Благоевград. /отложена т.1 за разглеждане от заседание на комисията, проведено на 13.09.2016г./	
На основание станалите разисквания и след направения отвод на председателя на комисията г-жа Незабравка Стоева, 
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

1.1.	 Комисията  констатира, че към днешна дата лицето е освободено от длъжността „прокурор“.
1.2.	 Не внася предложението на Сотир Цацаров – Главен прокурор на Република България, за образуване на дисциплинарно производство и налагане на дисциплинарно наказание на Георги Крумов Качорев – прокурор в Районна прокуратура – Благоевград, командирован да изпълнява функции на прокурор в Окръжна прокуратура – Благоевград за разглеждане в Прокурорската колегия на ВСС. 

2. ОТНОСНО:  Заповед № 103/26.07.2016 г. на Десислава Стоименова - административен ръководител – районен прокурор на Районна прокуратура - Ихтиман, с която е наложено дисциплинарно наказание „порицание“ на Аделина Любомирова Банкова – прокурор в Районна прокуратура - Ихтиман./отложена т.2 за разглеждане от заседание на комисията, проведено на 13.09.2016г./.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

2.1. Предлага на Прокурорската колегия на ВСС два варианта на решения:
2.1.1. ДА ПОТВЪРДИ наложеното със Заповед № 103/26.07.2016 г. на Десислава Стоименова - административен ръководител – районен прокурор на Районна прокуратура - Ихтиман, дисциплинарно наказание „порицание“ на Аделина Любомирова Банкова – прокурор в Районна прокуратура – Ихтиман.

2.1.2 ДА ВЪРНЕ преписката на административен ръководител – районен прокурор на Районна прокуратура - Ихтиман за допълване на заповедта с мотиви относно вида на наказанието съобразно критериите по чл. 309 от ЗСВ.

3. ОТНОСНО:  Заповед № ЛС-152/29.08.2016г. на Пламен Николов  - административен ръководител – окръжен прокурор на Окръжна прокуратура – Добрич за спиране на дисциплинарно производство, съдържаща предложение за налагане на дисциплинарно наказание на Димитър Николов Димитров – прокурор в Окръжна прокуратура – Добрич.
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

3.1. Комисията констатира, че административен ръководител – окръжен прокурор на Окръжна прокуратура – Добрич, не е изпълнил дадените му указания с протоколно решение от 12.07.2016г.
3.2. На основание чл. 314, ал. 1, изречение второ от ЗСВ изпраща преписката по компетентност на административен ръководител на Районна прокуратура – гр. Добрич. 

		4. ОТНОСНО:  Писмо от Министерство на правосъдието относно статистика, във връзка с прилагането на Препоръката за общи принципи на механизмите за колективни искане за преустановяване на нарушения и колективни искове за обезщетение в държавите членки, свързани с нарушения на правата, предоставени съгласно правото на Европейския съюз (2013/396/ЕС).

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

		4.1. ПРИЕМА за сведение Писмо от Министерство на правосъдието относно статистика, във връзка с прилагането на Препоръката за общи принципи на механизмите за колективни искане за преустановяване на нарушения и колективни искове за обезщетение в държавите членки, свързани с нарушения на правата, предоставени съгласно правото на Европейския съюз (2013/396/ЕС).
 4.2.  Решението по т. 4.1. да се изпрати на Комисия по правни и институционални въпроси към Пленума на Висшия съдебен съвет по компетентност.

5. ОТНОСНО: Проект на Анализ по изпълнение на решение на ВСС, относно спазване на принципа на случайното разпределение на преписки в прокуратурите в Република България, за периода 01.01.2014 г. – 31.12.2015 г.  

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

5.1.  ПРИЕМА Анализ по изпълнение на решение на ВСС, относно спазване на принципа на случайното разпределение на преписки в прокуратурите в Република България, за периода 01.01.2014 г. – 31.12.2015 г.  
5.2. ВНАСЯ за разглеждане в заседание на Прокурорската колегия към ВСС  Анализът по т.5.1.  
5.3. АНАЛИЗЪТ по т.5.1.  да се публикува на интернет страницата на Висшия съдебен съвет. 

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
 ВЗАИМОДЕЙСТВИЕ С ИВСС“  КЪМ 
ПРОКУРОРСКАТА КОЛЕГИЯ НА ВСС: /П/
				НЕЗАБРАВКА СТОЕВА